section_heading: Trokut
paragraph_text: Trokut je uobičajeno ime za plastični, drveni ili aluminijski okvir koji olakšava slaganje kugli prije početnog udarca. Iako je u devetki devet kugli vrlo lako složiti prije razbijanja uz pomoć trokuta, taj okvir u profesionalnim natjecanjima u obliku je romba. Od 2006. godine na tržištu je tzv. Magic Rack, plastični okvir različitih oblika debljine 1,4 milimetra, koji osigurava iznimno prianjanje kugli i ne ometa njihove putanje čak ni kad prelaze nada nj. Osim pogodnosti pri slaganju kugli u početnu formaciju, ne troši podlogu poput tradicionalnih okvira.